钦定古今图书集成/明伦汇编/宫闱典/第119卷 > 《世戚传赞》同前
## 钦定古今图书集成/明伦汇编/宫闱典/第119卷 > 《世戚传赞》同前

赞曰：“天子娶后，王姬下嫁，岂不重哉！秦汉以来，无世
世甥舅之家，《关睢》之道缺，外戚骄盈，何彼秾矣！不作
王姬”，《肃雝》之义几希矣。盖古者异姓世爵，公侯与天
子为婚姻，他姓不得参焉。女为王后，己尚王姬，而自
贵其贵，富厚不加焉，宠荣不与焉。使汉、唐行此道，则
无吕氏、王氏、武氏之难，公主下嫁，各安其分，各得其
所矣。金之徒单拏懒、唐括、蒲察、裴满纥、石烈仆散，皆
贵族也。天子娶后必于是，公主下嫁必于是，与周之
《齐纪》无异。此婚礼之最得宜者，盛于汉、唐矣。